Terho Sakki

Terho Sakki () oli suomalainen kuvanveistäjä. 

 Henkilöhistoria 
Sakki syntyi Viipurin maalaiskunnassa ja päätyi evakkoon Kytäjälle. Hän opiskeli ensin viilariksi, mutta siirtyi sitten mainososastolle töihin ja kävi Taideteollisuuskeskuskoulun iltalinjaa. Sakki jatkoi opintojaan vielä Suomen Taideakatemian koulussa, josta hän valmistui 1957. Edellisenä vuonna Sakki oli ostanut Tyko Sallisen ja Jalmari Ruokokosken taiteilijatalot Humalan ja Krapulan ja työskenteli ja asui niissä perheineen. Sakki palkittiin Pro Finlandia -mitalilla 1971, professorin arvonimi hänelle myönnettiin 1982.Kuvataiteilijamatrikkeli Sakki on haudattu Humalan ja Krapulan pihapiiriin.

 Taiteellinen tuotanto 
Veistostensa materiaaleina Sakki käytti romuterästä, graniittia ja pronssia.Humala ja Krapula  Hän teki useita julkisia monumentteja, mutta hänet tunnetaan myös mitalien suunnittelijana.Tampere.fi (myös teoskuvia) Tyyliltään Sakki liikkuu abstraktin rajamailla. Teosten muotokieli perustuu usein luonnonmuotoihin, mutta käsittely on vapaata. Halkaistut muodot ja reliefinomaisuus ovat Sakille tunnusomaisia.Oulun taidemuseo  (myös teoskuva Merikosken muusat, 1985)

 Teoksia 
 Heimotulet, Seinäjoki, 1965
 Nouseva kaari, Rajamäki, 1966
 Valajapatsas, Karkkila, 1973
 Kalevala-muistomerkki, Tampere, 1973
 Soihtu, Turku, 1975
 Ravustajapoika, Oulainen, 1977
 Väkevät näkevät tekevät, Kuusamo, 1986
 Lasse Virenin juoksijapatsas, Helsinki ja Myrskylä, 1994

 Kuvia teoksista 

 Muistolaattoja 

 Lähteet 

Luokka:Suomalaiset kuvanveistäjät
Luokka:Pro Finlandia -palkitut
Luokka: Suomalaiset professorin arvonimen saaneet
Luokka:Vuonna 1930 syntyneet
Luokka:Vuonna 1997 kuolleet